קרלה אנטונלי

קרלה דלגאדו גומז (בספרדית: Carla Delgado Gómez; נולדה ב-13 ביולי 1959) היא שחקנית ספרדייה-קנרית, הידועה בשם הבמה שלה, קרלה אנטונלי. היא גם פעילה נודעת למען זכויות להט"ב, המפעילה אתר אינטרנט גדול לתמיכה בקהילה הטרנסג'נדרית, ופוליטיקאית המשרתת במועצת מחוז מדריד, הטרנסג'נדרית הראשונה לשרת בגוף מחוקק בספרד. היא משמשת כסגנית נשיאת מועצת התיירות של ספרד, ואחראית על נושא מדיניות חברתית בענייני ילדים, משפחה, ולהט"ב. אנטונלי נולדה ב-1959, בעיירה בשם גימאר, באי טנריפה, באיים הקנריים הספרדים. היא עזבה את עיר הולדתה בשנת 1977, בשל אי הקבלה של זהותה הקווירית. היא שרדה את תקופת פרנקו, שתחת שלטונו להט"בים, ולעיתים קרובות היו נכלאות כ"סכנה חברתית". אנטונלי למדה בקונסרבטוריון למוזיקה ואמנויות הדרמה (Conservatorio de Música y Arte Dramático) בסנטה קרוס דה טנריפה. ב-1980 הוציאה את הסרט התיעודי הראשון על טרנסג'נדריות בערוץ השני של ספרד. אך הסרט לא שודר עד לספטמבר 1981, לאחר ההפיכה הכושלת של אנטוניו טחרו. התפקיד הנחשב ביותר של אנטונלי כשחקנית הוא בסדרת הטלוויזיה הספרדית El síndrome de Ulises, בתור גלוריה. בשנת 1997 הצטרפה אנטונלי למפלגת הפועלים הסוציאליסטית הספרדית (PSOE) כרכזת מחוז עבור הקבוצה הטרנסג'נדרית/להט"בית הפדרלית. בשנת 2004, זכתה המפלגה בבחירות, והקונגרס העביר חוק המכיר בנישואים חד מיניים, אך זכויות לקהילה הטרנסג'נדרית לא הוכרו באותה העת. בשנת 2006, אנטונלי איימה בשביתת רעב אלא אם המפלגה שלה, השולטת, תאמץ את חוק הזהות המגדרית (Ley de Identidad de Género). החוק נחקק בשנת 2007, והיא הייתה הטרנסג'נדרית הראשונה באוטונומיית מדריד לקבל את התיקון המגדרי במסמכיה הרשמיים. אנטונלי מתנגדת למאמצים לאסור על עבודת מין בספרד, ומצביעה על כך שחקיקה כזו תשפיע באופן לא פרופורציונלי על נשים טרנסג'נדריות, אשר חוות מכשולים במציאת עבודה מסוג אחר. היא גם יצאה נגד ארגונים קתוליים המקדמים טיפולי המרה כ"פושעים". אנטונלי זכתה במספר פרסים בשל עבודתה. הקולקטיב הטרנסי של מדריד כיבד אותה בשנת 2003 כפורצת דרך בקידום זכויות הקהילה. היא זכתה באותות ופרסים מטעם קבוצות טרנסיות בקטלוניה ובאנדלוסיה ב-2008 עבור קידום חוק הזהות המגדרית. ב-2008 היא זכתה גם בפרס Premios Látigos y Plumas מטעם פדרציית הלהט"ב הלאומית של ספרד (Federación Estatal de Gays, Lesbianas y Transexuales de España), ובשנת 2009 זכתה בפרס באזה (Premia Baeza) לנראות טרנסג'נדרית. באותה השנה, זכתה בפרס של כבוד מעיר לידתה, גימאר, אשר בטנריפה, משם ברחה בצעירתה, 33 שנים קודם לכן, בשל התעמרות אנטי-להט"בית. ב-22 במאי 2011, נבחרה אנטונלי למועצת אוטונומיית מדריד מטעם המפלגה הסוציאליסטית הספרדית, והייתה לטרנסג'נדרית הראשונה שנבחרה לבית מחוקקים במדינתה. ב-2016, הגישה אנטונלי תלונה לאגף החקירה האינטרנטית של המשטרה בעקבות איומים על חייה ברשתות החברתיות. ב-2018, הצטרפה אנטונלי לתנועת #MeQueer, קמפיין ברשתות החברתיות שהגיעה למצב "טרנדינג" במספר מדינות עולם. מטרת הקמפיין היא להעלות למודעות ציבורית שקהילת הלהט"ב היא לא "מישהו אחר" אלא חלק מכל החברה האנושית באשר היא, ולהילחם בתופעת הניכור המשפחתי כלפי ילדיהם הלהט"בים - כפי שקרה גם לאנטונלי עצמה. Hijos de papá – 1980 Corridas de alegría – 1980 Pepe no me des tormento – 1980 Las guapas y locas chicas de Ibiza – 1981 Adolescencia – 1982 Extraños – 1999 Tío Willy – 1999 (סדרת טלוויזיה) Periodistas – 2000 Policías – 2001 (סדרת טלוויזיה) 1999 ו-2002 – El comisario (סדרת טלוויזיה) El Síndrome de Ulises – 2007 (סדרת טלוויזיה) El vuelo del tren – 2009 2011 – La noche rota (סרט קצר) מדיה וקבצים בנושא קרלה אנטונלי בוויקישיתוף אתר האינטרנט הרשמי של קרלה אנטונלי (בספרדית) קרלה אנטונלי, ברשת החברתית אקס (טוויטר) קרלה אנטונלי, ברשת החברתית אינסטגרם קרלה אנטונלי, במסד הנתונים הקולנועיים IMDb (באנגלית) קרלה אנטונלי, במסד הנתונים הקולנועיים KinoPoisk (ברוסית) González, Maribel (May 17, 2009). 100 españoles hablan de sexo. El Mundo Carla Antonelli: "La democracia gana siempre": Se convierte en la primera mujer transexual en sentarse en un parlamento regional. Ocio Gay. DECLARARON VISITANTE DISTINGUIDA A CARLA ANTONELLI, Concejo Municipal de Rosario, 18 mayo, 2018 El PP rechaza en el Congreso la ley de identidad sexual tras apoyarla en el Senado, El Pais, 1 MAR 2007 Carla será por fin Carla, ÁLVARO CORCUERA, El Pais, 5 ABR 2007 CARLA ANTONELLI: “LA LIBERTAD SE ESCRIBE CON MAYÚSCULAS”, Indetectables, 2016 Carla Antonelli: "Hay parte de mi familia con la que no he hablado desde que me fui de casa", ANTONIO DIÉGUEZ, El Mundo, 29 AGO. 2018 Wockner, Rex (June 13, 2011). Transsexual takes seat in Madrid Assembly. Bay Windows Carla Antonelli has denounced the death threats, Gayles.tv, 5 September, 2016